Roberto La Rocca

Roberto La Rocca (s. 9. heinäkuuta 1991 Caracas) on venezuelalainen moottoriurheilija. Hän aloitti uransa vuonna 2009 Skip Barber Southern Regional -sarjassa sijoittuen sarjan neljänneksi. Vuonna 2010 La Rocca piti välivuotta kilpailemisesta, kunnes siirtyi vuonna 2011 F2000 Championship -sarjaan sijoittuen sarjan viidenneksi. Vuonna 2012 hän jatkoi sarjassa voittaen sarjan mestaruuden. Hän ajoi samana vuonna myös Formula 3 Brazil Open ja European F3 Open -sarjoissa. Vuonna 2013 La Roccan oli tarkoitus kilpailla GP3-sarjassa. Hänen sponsorinsa lopettivat kuitenkin hänen tukemisensa johtuen maan poliittisesta tilanteesa Venezuelan presidentin Hugo Chavezin kuoleman takia. Lopulta hänet korvasi Carmen Jordá. La Rocca siirtyi takaisin jatkamaan European F3 Open -sarjassa. Hän ajoi kuusi kilpailua saavuttaen yhden kolmossijan. Samana vuonna hän sijoittui Formula 3 Brazil Open -sarjan toiseksi. Hän kilpaili loppuvuonna kuusi kilpailua Auto GP World Series -sarjassa saavuttaen 20 pistettä.

Luokka:Venezuelalaiset autourheilijat
Luokka:Vuonna 1991 syntyneet
Luokka:Elävät henkilöt